  Майя Бывальцева 31-тӥ толшорысен Ижкарын «Пельняньлэн дунневыл нуналэз» фестиваль улсын творчествоя мастерскойёс ужалозы. Со сярысь фестивалез радъясьёс иворто. Оглом 24 «пельнянь мастерскойёс» ужалозы. Соос пӧлын пӧртэм киужъёслы дышетон, «Тень Алангасара», «Узы-боры» кинофильмъёсты, мультфильмъёсты, спектакльёсты возьматонъёс, «Вожодыр» шудон чакламын. Вань мастерскойёсын тодматскыны но, кельшымоназ  фестивальлэн сайтаз луэ ни. Тодэ вайытом, 2020-тӥ арын «Пельняньлэн дунневыл нуналэз» фестиваль «Ческыт выжыкыл» ним улсын 1-8 тулыспалэ ортчоз. 1-тӥ тулыспалысен Удмуртиын пӧртэм ёросъёсын улӥсь калыкъёсын но соослэн йылолъёсынызы тодматон вылысь этноэкскурсиос радъяськозы. Озьы ик вашкала удмурт калык шудонъёсын выль сямен шудонъя «Юмшан» ӵектос ужалоз, туэ нырысьсэ со Ижкарлэн палэназ потоз.  Тегъёс: Лулчеберет Ижкар Удмуртия фестиваль киуж Пельняньлэндунневылнуналэз  